**Образец № 8**

**ДОГОВОР**

**№ .........................**

**за „Ремонт на декоративен корниз на фасади от страна на ул. „6-ти септември”, ул. „Иван Вазов” и ул. „Георги Сава Раковски”, на съществуваща административна сграда с идентификатор 68134.100.262.3, в п-л За стопанско управление и БДЖ, (УПИ За стопанско управление и БДЖ) кв.464, м. „Главен градски център – Зони Г-8 и Г-10”, по плана на София, район Средец, административен адрес: ул. „Иван Вазов” № 3”.**

Днес, ..........…/………… г. в гр. София между:

**“ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /“ХОЛДИНГ БДЖ“ ЕАД/**, със седалище и адрес на управление: гр. София 1080, община Столична, район “Средец”, ул. “Иван Вазов” № 3, с ЕИК 130822878, ИН по ДДС № BG 130822878, представлявано от Никола Васков Василев – Изпълнителен директор, наричано по-долу за краткост “ВЪЗЛОЖИТЕЛ”

и

.........................................., със седалище и адрес на управление: ................................., с ЕИК/БУЛСТАТ ................................, ИН по ДДС № BG ................................, представлявано от – .................................................................., наричано по-долу за краткост „ИЗПЪЛНИТЕЛ”,

въз основа на проведен конкурс за „Ремонт на декоративен корниз на фасади от страна на ул. „6-ти септември”, ул. „Иван Вазов” и ул. „Георги Сава Раковски”, на съществуваща административна сграда с идентификатор 68134.100.262.3, в п-л За стопанско управление и БДЖ, (УПИ За стопанско управление и БДЖ) кв.464, м. „Главен градски център – Зони Г-8 и Г-10”, по плана на София, район Средец, административен адрес: ул. „Иван Вазов” № 3”, по реда и условията на Правилника за реда за упражняване правата на държавата в търговските дружества с държавно участие в капитала и на основание решение на Съвета на директорите на „Холдинг БДЖ“ ЕАД, взето по т…… от Протокол №…../…….., се сключи настоящия договор за следното:

**I. ПРЕДМЕТ НА ДОГОВОРА**

**1.(1)** Възложителят възлага, а Изпълнителят се задължава в съответствие с Техническа спецификация – Приложение № 1 към договора, Предложение на Изпълнителя – Приложение № 2 към договора и при спазване на изискванията на Закона за устройство на територията (ЗУТ), Закона за културното наследство (ЗКН) и свързаните с тях подзаконови нормативни актове да изпълни поръчка с предмет: „Ремонт на декоративен корниз на фасади от страна на ул. „6-ти септември”, ул. „Иван Вазов” и ул. „Георги Сава Раковски”, на съществуваща административна сграда с идентификатор 68134.100.262.3, в п-л За стопанско управление и БДЖ, (УПИ За стопанско управление и БДЖ) кв.464, м. „Главен градски център – Зони Г-8 и Г-10”, по плана на София, район Средец, административен адрес: ул. „Иван Вазов” № 3”, /наричана по- долу за краткост „поръчката“ или „обекта“/.

**(2)** Изпълнителят приема да организира и извърши изцяло със свои материали, механизация и работна сила всички необходими строително-монтажни работи, предмет на договора и подробно описани по вид, количество, цени и етапи на изпълнение в приложенията, представляващи неразделна част от договора, а именно:

- Техническа спецификация – Приложение № 1; Ценово предложение на Изпълнителя – Приложение № 3 и График за изпълнение на работата – Приложение № 4.

**II. ЦЕНИ, НАЧИН И СРОКОВЕ НА ПЛАЩАНЕ**

**Чл.2.(1)** Договорената стойност за изпълнение на поръчката по чл.1, ал.1 е в общ размер на …………….. лв. (………………… *словом*) без ДДС, съгласно Ценово предложение на Изпълнителя - Приложение № 3 , в т.ч.

**1.** За изпълнение на СМР - ………………… лв. без ДДС;

**2.** За изготвяне на План за безопасност и здраве - …………. лв. без ДДС;

**3.** За изготвяне на План за управление на строителните отпадъци - ………….. лв. без ДДС

**4.** За такса тротоарно право - ………….. лв. без ДДС;

**5.** За непредвидени работи - ……………….. лв. без ДДС

**(2)** За възникнали непредвидени работи Възложителят определя до 15 % (петнадесет процента) върху общата сума по т.1 от предходната алинея или до …………. лв. (………… *словом*) без ДДС.

**(3)** Единичните цени за изпълнение на СМР, посочени в количествено-стойностната сметка /КСС/ към Ценовото предложение на Изпълнителя не подлежат на промяна, освен в случаите, когато стойността на действително извършените и приети СМР е по-малка от предварително установената.

**(4)** В цените по ал.3 са включени всички преки и косвени разходи на Изпълнителя, свързани с изпълнението на поръчката, в т.ч. за подготовка на строителната площадка, труд, материали, механизация, печалба, доставка, складиране, управление, депониране на строителни отпадъци и всички други фактори, които влияят върху образуването на тези цени, включително и за поддържането на обекта по време на строителството и в определения гаранционен срок.

**(5)** При изпълняване на непредвидени работи, за които има единични цени в Ценовото предложение на Изпълнителя, разплащането ще става по тези цени, а за които няма единични цени, разплащането ще се извършва по анализни цени на Изпълнителя.

**(6)** Непредвидените работи ще се доказват по време на изпълнение на СМР с двустранен протокол, съставен и подписан от представители на Възложителя, Изпълнителя и от лицето осъществяващо авторски надзор.

**Чл.3.(1)** Възложителят изплаща на Изпълнителя уговореното в чл.2, ал.1 възнаграждение, както следва:

**1.** Авансово плащане в размер на **……………. лв. без ДДС (……………….*словом*)** , която сума представлява 30 % от общата стойност на сумите по чл.2, ал.1, от т.1 до т.4, в срок до 10 работни дни от влизане в сила на договора, въз основа на представена от Изпълнителя фактура.

**2.** Междинно плащане в размер на **………….. лв. без ДДС (……………….*словом*)** , която сума представлява 55 % от общата стойност на сумите по чл.2, ал.1, от т.1 до т.4, за възложените и извършени дейности по доказани действителни количества и по договорените единични цени. Плащането се извършва в срок до 10 работни дни от подписване на Протокола за приемане на извършените СМР (Констативен акт обр.15). Плащането се извършва въз основа на представени от Изпълнителя: фактура и протокол за приемане на извършените СМР (Констативен акт обр.15).

**3.** Окончателно плащане, която стойност представлява сбор от следните суми: сума, равна на 15 % от общата стойност на договора по чл.2, ал.1 от т.1 до т.4, за възложените и извършени дейности по доказани действителни количества и по договорените единични цени, в размер на ………….. **лв. без ДДС (……………….*словом*)** и сума, равна на доказаните и приети с протокол непредвидени работи, ненадвишаваща стойността по чл.2,ал.1,т.5**.** Окончателното плащане се извършва в срок до 10 работни дни от издаване на акта за приемане на изпълнените СМР по чл. 83а, ал.4 от ЗКН. В случай на отказ от приемане на изпълнените СМР, остатъкът се заплаща в срок до 10 работни дни от изпълнение от страна на Изпълнителя на указанията по чл. 83а, ал.6 от ЗКН в посочените срокове. Плащането се извършва въз основа на представени от Изпълнителя: фактура, Протокол за приемане на извършените СМР (Констативен акт обр.15) и акт за приемане на изпълнените СМР по чл.83а, ал. 4 от ЗКН.

**(2)** В случаите когато с протокола по чл. 83а, ал.6 от ЗКН комисията по чл.83а, ал.2 от закона е дала указания във връзка с изпълнението на СМР, Изпълнителят е длъжен да ги изпълни за своя сметка.

**(3)** Възложителят дължи плащане само за действително възложените от него и извършени от Изпълнителя работи, доколкото последните са изпълнени в съответствие с установените изисквания за пълнота, качество и безопасност.

**(4)** В случай, че изпълнението на СМР продължи по вина на Изпълнителя и след посочения в чл.5, ал.3 срок, разходите за заплащане на такса тротоарно право са за сметка на Изпълнителя.

**Чл.4.(1)** Плащанията по настоящия договор се осъществяват в български лева, чрез банков превод от страна на Възложителя, по банкова сметка на Изпълнителя: **Банка:** ………….., **клон:** …………… **BIC** ………………., **IBAN** ……………………………

**(2)** При промяна в банковата сметка, по която ще се извършва плащането, Изпълнителят следва да уведоми писмено и да представи на Възложителя данните на новата сметка не по-късно от 3 (три) дни от настъпване на промяната. Всяко плащане по предходната сметка, извършено преди да бъде уведомен Възложителя за промяната, се счита за действително.

**(3)** Фактурите по чл.3, ал.1 се издават на името на “Холдинг БДЖ” ЕАД, ЕИК 130822878, с адрес: София, п.к. 1080, ул. ”Иван Вазов” №3, като същите освен задължителните реквизити, следва да съдържат следните данни: № на договора и предмет на договора.

**III. СРОК ЗА ИЗПЪЛНЕНИЕ. ПРИЕМАНЕ НА РАБОТИТЕ. ГАРАНЦИОННИ СРОКОВЕ**

**Чл.5 (1)** Договорът влиза в сила от датата на подписването му от страните.

**(2)** В срок до 10 ( десет дни )дни от влизане в сила на договора Изпълнителят изготвя и предава на Възложителя: План за безопасност и здраве и План за управление на строителните отпадъци. Строителната площадка за обекта се открива след получено одобрение от компетентния орган на плановете по предходното изречение.

**(3)** Срокът за изпълнение на СМР на обекта е ……….. (……*словом*) дни, считано от датата на откриване на строителната площадка, съгласно Предложението на Изпълнителя –Приложение № 4.

**(4)** За откриването на строителната площадка се съставя Протокол обр.2 от Наредба № 3 от 31.07.2003г. за съставяне на актове и протоколи по време на строителството, който се подписва от представители на Възложителя, Изпълнителя и от лицето, осъществяващо авторски надзор в срок до 5 дни от получаване на одобрението по чл.5, ал.2.

**(5)** Забавянето на отделни строителни и монтажни работи, което няма да доведе до цялостното забавяне на предаването на обекта, не е основание за носене на отговорност от Изпълнителя.

**(6)** Забавяне предаването на отделни строителни и монтажни работи не удължава срока за цялостното изпълнение и предаване на обекта.

**Чл.6.(1)** При спиране на строително-монтажните работи в следствие на събитие – непреодолима сила, предвидения в чл.5, ал.3 срок се удължава със срока на спирането.

**(2)** За възникването на непреодолимата сила Изпълнителят е длъжен да уведоми Възложителя в срок от 24 часа. Ако Възложителят не бъде уведомен за непреодолимата сила, Изпълнителят не може да се позовава на нея.

**(3)** Не е налице непреодолима сила, ако съответното събитие е в следствие на не положена грижа от страна на Изпълнителя или при полагане на дължимата грижа то може да бъде преодоляно.

**(4)** При спиране на СМР по нареждане на общински или държавен орган срокът по чл.5, ал.3 съответно се удължава, ако Изпълнителят няма вина за спирането.

**(5)** Ако непреодолимата сила, съответно спирането по ал.4 продължи повече от 30 дни и води до невъзможност за продължаване на работата, всяка от страните може да прекрати за в бъдеще договора, като писмено уведоми другата страна.

**Чл.7(1)** При завършване на съответния етап от СМР, Изпълнителят отправя до Възложителя покана да направи оглед и да приеме извършената работа.

**(2)** Предаването на изпълнения етап се извършва с двустранен протокол за установяване на извършените натурални видове работи.

**Чл.8(1)** Възложителят има право да откаже приемането на етапа или отделни работи по него, ако открие съществени недостатъци или несъответствия с инвестиционния проект.

**(2)** Недостатъците или несъответствията с проекта се отстраняват от Изпълнителя за негова сметка, като същият дължи неустойка на Възложителя за забавянето поради отстраняване на недостатъците/несъответствията в размер на 0,2 % на ден върху стойността по чл.2, ал.1, т. 1

**Чл.9(1)** За приемането на целия обект се съставя Протокол за приемане на извършени СМР (Констативен акт обр.15 съгл. Наредба № 3 от 31.07.2003г.), който се подписва от представители на Възложителя, Изпълнителя и от лицето, упражняващо авторски надзор.

**(2)** Окончателното приемане на обекта се извършва с акта за приемане на изпълнените СМР по чл. 83а, ал.4 от ЗКН. В случаите когато с протокола по чл. 83а, ал.6 от ЗКН комисията по чл.83а, ал.2 от закона е дала указания във връзка с изпълнението на обекта, Изпълнителят се задължава да ги изпълни в указаните за това срокове.

**Чл.10(1)** Гаранционният срок на завършените СМР е …………… /….*словом*/, съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Гаранционният срок започва да тече от датата на приемането на изпълнените СМР по чл. 83а от ЗКН.

**(2)** Изпълнителят гарантира качеството на извършените строителни и монтажни работи със съответните актове и протоколи, съставени съгласно действащото законодателство, и поема задължението да отстранява за своя сметка появилите се дефекти и недостатъци, възникнали от неговата работа, в рамките на гаранционния срок.

**(3)** Проявените дефекти и недостатъци се констатират с двустранен протокол, подписан от представители на Изпълнителя и Възложителя, в който се посочват и сроковете за отстраняването им.

**(4)** Явните дефекти и недостатъци се констатират при предаването, съответно приемането на етапите от изпълнението на обекта. Скритите дефекти и недостатъци, проявили се в рамките на гаранционния срок, се констатират с протокол, съставен в седемдневен срок от уведомяването за възникването им от страна на Възложителя към Изпълнителя. В случай, че Изпълнителят не изпрати свой представител в посочения в уведомлението срок, представителят на Възложителя изготвя самостоятелно констативен протокол за дефектите и недостатъците, като констатациите в протокола са задължителни и обвързващи за Изпълнителя.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.11** Възложителят е длъжен:

**1.** да осигури достъп на Изпълнителя до обекта и да му представи наличните документи и данни, които се намират при него в т.ч. и инвестиционния проект за обекта, които са необходими за изпълнение на дейностите по договора;

**2.** да осигури ползване на ел. енергия и вода за строителни нужди;

**3.** да осигури лице, което да представлява Възложителя по време на строителството и да приема и подписва необходимите документи/актове по изпълнението на дейностите, предмет на договора;

**4.** да осигури, когато е необходимо присъствието на проектанта, за осъществяване на авторски надзор върху изпълнението на дейностите;

**5.** да заплати на Изпълнителя сумите по чл. 3, ал.1, при уговорените в договора условия и срокове.

**Чл.12(1)** Възложителят има право:

**1.** да извършва проверки във всеки един момент, а когато е необходимо заедно с лицето осъществяващо авторски надзор, относно качеството и количеството на изпълняваните работи, спазването на Графика за изпълнение на работата, както и на технологичните правила и на правилата за техническа безопасност, без това да пречи на дейността на Изпълнителя.

**2.** да изиска и получи от Изпълнителя сертификати за произход и качество, данни за техническите параметри, декларации за съответствие и др., които доказват качествата на влаганите в обекта строителни продукти по реда на Наредба № РД-02-20-1 от 5.02.2015 г. за условията и реда за влагане на строителни продукти в строежите на Република България;

**3.** да изисква писмени и устни обяснения от Изпълнителя и неговите служители по въпроси, свързани с изпълнението на СМР;

**4.** да поиска отстраняването на служители на Изпълнителя при обосновани случаи на незадоволителна компетентност и/или нарушения на технологичната дисциплина, а Изпълнителят е длъжен да ги замени с други в 3-дневен срок от получаване на искането от Изпълнителя;

**5.** да изисква данни и документи, както на хартиен, така и в електронен вид, за целите на упражняването на контрол върху дейността на Изпълнителя, включително копия на документи, извлечения, справки, актове и др. по изпълнение на договора;

**(2)** Възложителят има право да спре строителните дейности във връзка със задължение по действащото законодателство или поради неблагоприятни метеорологични условия, отнасящи се до района на изпълнение на СМР.

**(3)** Указанията по предходната алинея се отразяват в заповедната книга на обекта и през периода на „спиране“ не тече срока за изпълнение на договора.

**Чл. 13(1)** Възложителят има право да нареди на Изпълнителя временно преустановяване на СМР, ако е констатирано неточно изпълнение, влагане на некачествени строителни продукти и неспазване на инвестиционния проект, както и на графика за изпълнение на работата.

**(2)** Спирането на СМР по силата на предходната алинея не води до спиране на срока за изпълнение на договора и не може да служи за основание за удължаването му.

**Чл.14(1)** Възложителят не носи отговорност за действия или бездействия на Изпълнителя при изпълнението на СМР, в резултат, на които са причинени:

1. Смърт, увреждане и/или друго засягане здравето на физически лица;
2. Материални вреди, накърняване и/или увреждане на имущество на трети лица.

**(2)** Възложителят определя свои представители, съгласно професионалната им компетентност, които да контролират изпълнението на договора по отношение на качеството, количеството, стадий на изпълнение, спазване на работния график и други, без с това да пречи на дейността на Изпълнителя.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.15** Изпълнителят има право:

**1.** Да получава необходимите документи и данни, намиращи се при Възложителя, в т.ч. изготвения инвестиционен проект за обекта, които са необходими за изпълнение на дейностите по договора;

**2.** да получи достъп до строителната площадка на обекта;

**3.** да получи заплащане на сумите по чл.3,ал.1, при уговорените в договора условия и срокове.

**Чл.16(1)** Изпълнителят се задължава да осигурява необходимата механизация, транспортни средства и оборудване, които са му необходими за точното изпълнение на договора.

**(2)** Изпълнителят се задължава да поддържа технически изправно, безопасно и в пълна наличност необходимото оборудване, механизация и транспортни средства.

**Чл.17(1)** За изпълнението на СМР, Изпълнителят е длъжен да разполага с екип от технически персонал, който ще бъде ангажиран с организацията и изпълнението на строително-монтажните работи. В състава на екипа се включва лице, вписано в регистъра по чл. 165 от ЗКН. Екипът е посочен в представен от Изпълнителя при сключване на договора Списък на техническия персонал – Приложение № 5 към договора.

**(2)** Ръководителят на обекта ще организира извършването на работите във връзка с изпълнението му от страна на Изпълнителя и ще бъде в пряка връзка с упълномощените от Възложителя негови представители, а когато е необходимо и с лицето осъществяващо авторски надзор, по всички въпроси, касаещи задълженията и отговорностите на Изпълнителя по този договор.

**Чл.18** Изпълнителят се задължава да осигурява достъп на Възложителя и лицето осъществяващо авторски надзор до строителната площадка на обекта.

**Чл.19** Изпълнителят гарантира, че по време на работа той ще разполага с компетентно отговорно лице на строителната площадка, така, че каквито и да са предписания, инструкции и т.н., дадени от Възложителя и/или лицето осъществяващо авторски надзор във връзка с изпълнението на СМР, ще бъдат счетени за предоставени и надлежно получени от Изпълнителя.

**Чл.20** Изпълнителят се задължава да изпълни СМР в съответствие с инвестиционния проект за обекта и при спазване на указанията на лицето, осъществяващо авторски надзор.

**Чл.21** Изпълнителят се задължава да изготви и предаде на Възложителя в указания в чл. 5,ал.2 срок План за безопасност и здраве и План за управление на строителните отпадъци.

**Чл.22** Изпълнителят се задължава да внесе в съответната компетентна администрация сумата по чл. 2, ал.1, т.4, представляваща такса за тротоарно право, определена съгласно срока за изпълнение на СМР по чл.5, ал.3, и при условията на Наредба за определяне и администриране на местни такси и цени на услуги, предоставяни от Столична община. В случай, че изпълнението на СМР продължи по вина на Изпълнителя и след посочения в чл.5, ал.3 срок, разходите за заплащане на такса тротоарно право са за сметка на Изпълнителя.

**Чл.23** При изпълнение на своите задължения Изпълнителят:

**1.** поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

**2.** взема необходимите мерки за опазване на сградата и на околните пространства;

**3.** предоставя възможност за контролиране и приемане на изпълнените видове работи;

**4.** съставя и участва в съставянето на актове и протоколи, съгласно нормативните изисквания и настоящия договор;

**5.** започва изпълнението на следващия по график етап за изпълнението на работата, само след като изпълнените предхождащи видове работи са приети по съответния ред;

**6.** не изпълнява СМР, за които съществуват ограничения за изпълнението им при изключително неблагоприятни климатични условия;

**7.** носи пълна отговорност за изпълнените видове работи до цялостното завършване и приемане на обекта. Приемането на отделни елементи или видове СМР не освобождава Изпълнителя от тази отговорност;

**8.** Изпълнителят е длъжен да информира Възложителя за възникнали проблеми при изпълнението на дейностите по договора и за предприетите мерки за тяхното решаване;

**9.** Изпълнителят е длъжен да изпълни указанията на комисията по чл.83а, ал.2 от ЗКН, свързани с изпълнението на СМР, в посочения в протокола по чл. 83а, ал.6 от закона срок;

**10.** Изпълнителят се задължава да отстранява за своя сметка всички причинени от него щети на Възложителя и/или на трети лица;

**Чл.24** Изпълнителят е длъжен да спазва приложимите законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите законови разпоредби се носи от Изпълнителя.

**Чл.25(1)** Изпълнителят носи отговорност за безопасността на всички дейности по изпълнението на СМР.

**(2)** Изпълнителят отговаря за вреди от трудова злополука, претърпяна от негов служител при и по повод изпълнението на СМР, независимо от това дали негов орган или друг негов служител има вина за настъпването им.

**Чл.26(1)** Изпълнителят се задължава да извършва СМР по начин, който да не създава пречки за достъпа до или за ползването на пътища или имоти, собственост на Възложителя или на трети лица.

**(2)** Изпълнителят е длъжен преди започването на изпълнението, както и до неговото приключване, да вземе за своя сметка всички необходими мерки за осигуряване безопасността на гражданите.

**Чл.27(1)** При изпълнението на СМР Изпълнителят е длъжен да поддържа чиста строителната площадка на обекта, като я почиства от строителни и други отпадъци и организира тяхното извозване до регламентирани терени за приемане или временно депониране на строителни отпадъци.

**(2)** След завършването на строителните и монтажни работи Изпълнителят отстранява от строителната площадка всички строителни съоръжения, оборудване, излишни материали и строителни отпадъци.

**(3)** Изпълнителят е длъжен да изпълнява приложимите законови разпоредби, включително всички предписания, свързани с опазване на околната среда на строителната площадка и граничещите й обекти.

**Чл.28(1)** Изпълнителят се задължава да осигури регулярност на доставките на строителните продукти и оборудване, необходими за изпълнението на СМР, по начин, който да обезпечава навременното, качествено и ефикасно извършване на дейностите и спазване на Графика за изпълнение на работата.

**(2)** Строителните продукти трябва да са нови, като същите, независимо дали са произведени от Изпълнителя или са доставени от доставчик, трябва да бъдат съпроводени с документи, доказващи техния произход, съответствие на стандарт или качество.

**(3)** Ако се окаже, че даден строителен продукт не е определен в проектната документация, същият следва предварително да бъде одобрен от лицето осъществяващо авторски надзор, като същото няма право да одобрява строителни продукти, които не съответстват на стандартите.

**Чл.29** След фактическото завършване на СМР Изпълнителят е длъжен да изготви и предаде на Възложителя екзекутивна документация, отразяваща несъществените отклонения от съгласувания инвестиционен проект, ако такива са налице.

**Чл.30(1)** Ако Изпълнителят е изпълнил СМР и всички свои задължения по договора, уведомява писмено Възложителя и лицето осъществяващо авторски надзор за готовността си да предаде обекта на Възложителя, като същият се предава и приема със съставяне и подписване на акта по чл. 9, ал.1.

**(2)** Ако приемателната комисия установи неизпълнени, частично изпълнени строително-монтажни работи Възложителят или лицето осъществяващо авторски надзор издава предписание за работите, количествата и срока за изпълнението им под формата на Протокол за неизпълнени или частично изпълнени строително-монтажни работи.

**(3)** Изпълнителят се задължава в определения му срок да изпълни предписаните работи, като след тяхното изпълнение, уведомява писмено Възложителя и лицето осъществяващо авторски надзор за готовността си за предаване на работите.

**VI. ГАРАНЦИЯ ЗА ИЗПЪЛНЕНИЕ**

**Чл.31(1)** Изпълнителят гарантира изпълнението на задълженията си по настоящия договор с представена към момента на сключване на договора гаранция за изпълнение под формата на парична сума /депозит/ в размер на ……………… лв. /………….. *словом/*, представляваща 3 % от стойността по чл.2,ал.1, т.1. без ДДС. Гаранцията за изпълнение се внася по банкова сметка на Възложителя: **Банка:** ………….., **клон:** …………… **BIC** ………………., **IBAN** ……………………………………………………….

**(2)** При пълно, точно и навременно изпълнение на задълженията по договора гаранцията за изпълнение по ал. 1 се възстановява в пълен размер след изтичане на 30 /тридесет/ дни от прекратяване на договора. Освобождаването се извършва чрез превеждане на сумата по банкова сметка на Изпълнителя.

**(3)** Гаранцията за изпълнение по ал. 1 не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд.

**(4)** Възложителят не дължи лихви върху сумите по гаранцията за изпълнение на договора.

**(5)** Възложителят има право да усвои такава част от гаранцията, която покрива отговорността на Изпълнителя за неизпълнението, включително размера на начислените неустойки.

**(6)** При едностранно прекратяване на договора от Възложителя по чл. 34, ал.1, т.4, сумата от гаранцията за изпълнение на договора се усвоява изцяло като обезщетение за прекратяване на договора.

**(7)** В случаите на усвояване на суми от гаранцията за изпълнение на договора Изпълнителят е длъжен в срок до 5 (пет) работни дни, считано от датата на усвояването, да възстанови размера на гаранцията. Ако Изпълнителя не възстанови размера на гаранцията, Възложителят има право да прекрати договора, след като даде достатъчен срок за изпълнение на задължението за възстановяване, но не повече от 10 (десет) дни.

**(8)** В случай, че отговорността за неизпълнението на задълженията по договора от страна на Изпълнителя по стойност превишава размера на гаранцията за изпълнение на договора, Възложителят има право да търси обезщетение за вреди по общия ред.

**VII. ОТГОВОРНОСТ И САНКЦИИ**

**Чл.32(1)** В случай, че Изпълнителят няма подписан Констативен акт обр. 15 до изтичане на срока за изпълнение на СМР, посочен в чл.5, ал.3, и забавата не се дължи на действия или актове на Възложителя, лицето, осъществяващо авторски надзор, непреодолима сила, или действия (актове) на трети страни, различни от Изпълнителя, Изпълнителят заплаща неустойка на Възложителя в размер на 0,5 на сто от стойността по чл. 2, ал.1, т.1, за всеки ден забава.

**(2)** При забавено изпълнение на всяко друго задължение по този договор от страна на Изпълнителя, последният дължи на Възложителя неустойка в размер на 0,2 на сто от стойността по чл. 2, ал.1, т.1, за всеки ден забава.

**(3)** За всяко друго неизпълнение на задължение по договора, Изпълнителят дължи неустойка в размер на 0,1 на сто от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,05 на сто от стойността по чл. 2,ал.1, т.1.

**(4)** При лошо или частично изпълнение на СМР Изпълнителят дължи неустойка в размер на 30 на сто от стойността на СМР, които е следвало да бъдат изпълнени точно.

**(5)** Изплащането на неустойката не лишава Възложителя от правото да търси обезщетение за претърпени в по-голям размер вреди.

**(6)** При забавено плащане на сумите по чл.3, ал.1, Възложителят дължи обезщетение в размер на законната лихвата върху дължимата сума за всеки просрочен ден от деня на забавата до окончателното й плащане.

**Чл.33** Всички санкции, наложени на Възложителя във връзка или по повод дейности, за които отговаря Изпълнителя, са за сметка на Изпълнителя.

**VIII. ПРЕКРАТЯВАНЕ НА ДОГОВОРА**

**Чл.34(1)** Действието на този договор се прекратява:

**1.** с изпълнение на всички задължения на страните;

**2.** по взаимно съгласие между страните, изразено в писмена форма;

**3.** при неизпълнение на задълженията на една от страните по договора със 7 – дневно писмено предизвестие от изправната към неизправната страна;

**4.** едностранно от Възложителя без предизвестие, при системно неспазване от страна на Изпълнителя на Графика за изпълнение на работата, неразделна част от настоящия договор. Под „системно” по смисъла на този договор се разбира поне 3 случая на констатирано от страна на представител на Възложителя на частично, лошо или забавено изпълнение на дейност, заложена в графика. Договорът може да бъде прекратен едностранно от Възложителя и в случаите, когато Изпълнителят забави изпълнението на някое от задълженията си по договора с повече от 5 дни, както и в случай, че Изпълнителят е заличен от ЦПРС към КСБ.

**(2)** При предсрочно прекратяване на договора, Възложителят е длъжен да заплати на Изпълнителя реално изпълнените до този момент и приети по установения ред дейности.

**(3)** При прекратяване на договора Изпълнителят се задължава да върне на Възложителя предоставените му, във връзка с изпълнението на договора документи и материали.

**IX. СЪОБЩЕНИЯ**

**Чл.35** Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на Възложителя или Изпълнителя.

**Чл.36** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс или електронна поща.

**Чл.37** За валидни адреси за приемане на съобщения, свързани с изпълнението на настоящия договор се смятат:

**ЗА ВЪЗЛОЖИТЕЛ: ЗА ИЗПЪЛНИТЕЛ:**

гр.София п.к. 1080 …………………………………………

ул.”Иван Вазов”№ 3 …………………………………………

тел.: …….……………… …………………………………………

email: .................... ............................................

*…………………………. име/ длъжност* …………………………………………

**Чл.38** При промяна на адреса, съответната страна е длъжна да уведоми другата в тридневен срок за промяната. В противен случай, всички съобщения, изпратени на посочения в договора адрес, се считат за получени от страната, до която са адресирани.

**X. СПОРОВЕ**

**Чл.39** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**Чл.40** В случай на непостигане на договореност по предходния член, всички спорове, ще бъдат решавани пред компетентния да разгледа спора съд на Република България.

**XI. ЗАКЛЮЧИТЕЛНИ РАЗПОРЕДБИ**

**Чл.41** За неуредени в този договор въпроси ще се прилага действащото българско законодателство.

**Чл.42** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство на страна по договора, същата се задължава да уведоми насрещната страна за промяната в 7-дневен срок от вписването й в съответния регистър.

**Чл.43** Изпълнителят няма право да прехвърля вземанията си, произтичащи от този договор по реда на чл.99 и чл.100 от ЗЗД.

**Чл.44** За целите на този договор, „непреодолима сила“ има значението на това понятие по смисъла на чл.306, ал.2 от Търговския закон.

Настоящият договор се състави, подписа и подпечата в два еднообразни екземпляра, по един за всяка от страните.

**Неразделна част от договора са следните приложения:** **1.** Техническа спецификация на Възложителя – Приложение № 1; **2.** Предложение на Изпълнителя – Приложение № 2; **3.**Ценово предложение на Изпълнителя – Приложение № 3; **4.** График за изпълнение на работата – Приложение № 4; **5.** Списък на техническия персонал на Изпълнителя – Приложение № 5; **6.** Документ за внесена гаранция за изпълнение на договора; **7.** Заверено копие на застраховка „Професионална отговорност“ в строителството; **8.** Заверено копие на Удостоверение и талон за регистрация в ЦПРС към КСБ.

**ВЪЗЛОЖИТЕЛ: ИЗПЪЛНИТЕЛ:**

…………………………………… ……………………………………

**инж. Никола Василев**  /име, фамилия, длъжност/

*Изпълнителен директор печат*

*на „Холдинг БДЖ”ЕАД*

……………………………………

**Димитър Михайлов**

*Гл. счетоводител на „Холдинг БДЖ“ ЕАД*

***Съгласували:***

…………………… **Анелия Влъчкова**

*и.д. Гл.юрисконсулт на „Холдинг БДЖ“ ЕАД*

*……………………* ***Филип Алексиев***

*Директор, дирекция „Финанси“ на „Холдинг БДЖ“ ЕАД*

…………………… **Георги Велков**

*Ръководител отдел „Поръчки“ на „Холдинг БДЖ“ ЕАД*

***Изготвили:***

*Работна група в състав, съгласно Заповед № 209/30.10.2018г. на*

*Изпълнителния директор на „Холдинг БДЖ“ ЕАД*

*…………………...* **инж***.***Дария Илиева**

*Ръководител отдел „ПУС“ на „Холдинг БДЖ“ ЕАД*

*……………………* **инж.Петрина Филипова**

*Ръководител сектор „НИ“, в отдел „ПУС“*

*……………………* **Красимира Илиева**

*Ст.експерт в отдел „ФМУР“, дирекция „Финанси“*

*……………………* **Лилия Аспарухова**

*Гл.експерт, поръчки, отдел „Поръчки“ на „Холдинг БДЖ“ ЕАД*

*……………………* **Александра Рашева**

*Ст. юрисконсулт, отдел ‚Правен“ на „Холдинг БДЖ“ ЕАД*